open-index/open-wikipedia-markdown huggingface dataset:
ஆப்கானித்தான் இராச்சியம்

**ஆப்கானித்தான் இராச்சியம்** (*Kingdom of Afghanistan*) 1926ஆம் ஆண்டில் தெற்கு,  நடு ஆசியாவில் நிறுவப்பட்ட  அரசியல்சட்ட முடியாட்சி ஆகும். இது முன்னதாக இருந்து வந்த ஆப்கானித்தான் அமீரகத்திற்கு மாற்றாக நிறுவப்பட்டது. ஏழு ஆண்டுகள் அமீராக இருந்த அமனுல்லாகான் இந்த இராச்சியத்தை நிறுவி இதன் முதல் அரசராக பதவி ஏற்றுக் கொண்டார்.

அமனுல்லாகானின் சீர்திருத்தங்களை எதிர்த்த பழமைவாதிகள் பலமுறை சமூகக் கலவரங்களில் ஈடுபட்டனர். 1927ஆம் ஆண்டு அமனுல்லா ஐரோப்பா சென்றிருந்தபோது புரட்சி வெடித்தது. தனது தமையன் இனயதுல்லாகான் சார்பாக பதவித் துறந்தார்.  ஆனால் மூன்றே நாட்களில்  புரட்சித் தலைவர் அபிபுல்லா கலாக்கானி இவரிடமிருந்து ஆட்சியைக் கைப்பற்றி மீண்டும் அமீரகத்தை நிலைநாட்டினார்.

10 மாதங்களுக்குப் பிறகு, அமனுல்லாவின் படைத்துறை அமைச்சர் மொகமது நாதிர் ஷா தாம் பதுங்கியிருந்த இந்தியாவிலிருந்து பிரித்தானியப் படைகளின் துணையுடன் காபூலைக் கைப்பற்றினார். இதனால் பேச்சுவார்த்தைக்கு முன்வந்த அபிபுல்லா கலாக்கானியை கைது செய்து அவருக்கு மரணதண்டனை நிறைவேற்றினர். மொகமது நாதிர் மீண்டும் இராச்சியத்தை மீட்டு தம்மை இராச்சியத்தின் அரசராக அக்டோபர் 1929இல் அறிவித்தார். ஆனால் அமனுல்லாவின் சீர்திருத்தக் கொள்கைகளை ஏற்கவில்லை. இவருக்குப் பின்னர் 1933இல் இவரின் மகன் மொகமது சாகிர் ஷா அரியணை ஏறினார். இவர் 39 ஆண்டுகள் ஆப்கானித்தானின் கடைசி அரசராக இருந்தார். 1973இல் இவரது ஒன்றுவிட்ட சகோதரர் மொகமது தாவுது கான் முடியாட்சியை முடிவுக்குக் கொணர்ந்தார்; ஆப்கானித்தான் குடியரசை நிறுவினார்.

சாகிர் ஷா தலைமையில் அமைந்த ஆப்கானிய அரசு வெளியுலகுடன், குறிப்பாக சோவியத் ஒன்றியம், ஐக்கிய இராச்சியம் மற்றும் அமெரிக்க ஐக்கிய நாடுகளுடன் உறவு கொள்ள விரும்பியது.

செப்டம்பர் 27,  1934இல் சாகிர் ஷாவின் அரசாட்சியில் உலக நாடுகள் சங்கத்தில் இணைந்தது.  இரண்டாம் உலகப் போரின் போது, ஆப்கானித்தான் நடுநிலைமை வகித்தது.  அப்போதைய பிரதமர் மொகமது தாவூது கான் தொழில்மயமாக்கவும், கல்வியை நவீனப்படுத்தவும் பெருமுயற்சிகள் மேற்கொண்டார்.

## மேற்சான்றுகள்

## வெளி இணைப்புகள்
*ஆப்கானித்தான் வரலாறு 

பகுப்பு:ஆப்கானித்தான்
எளந்தை

**எளந்தை** அல்லது *குட்டா* (*Ziziphus mauritiana*) என்பது இலந்தை வகையைச் சார்ந்த ஒரு தாவரம் ஆகும். வெப்ப மண்டல தாவரமான இது ரொமாசியா என்ற குடும்பத்தைச் சேர்ந்தது ஆகும். இந்திய நாட்டில் அதிகமாகக் காணப்படுகிறது.
## மேற்கோள்கள்

## மேலும் பார்க்க

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
இருபீனைல் ஆக்சலேட்டு

**இருபீனைல் ஆக்சலேட்டு** *(Diphenyl oxalate)* என்பது C6Fe2O12 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தின் வணிகப்பெயர் சயலும் ஆகும். ஒளிர்குச்சியைப் போல ஒளியுமிழும் இவ்வகை வினைக்கு திண்ம நிலை எசுத்தரான இச்சேர்மத்தின் ஆக்சிசனேற்ற விளைபொருட்கள் காரணமாகின்றன. பீனாலுடன் ஆக்சாலிக் அமிலம் சேர்க்கும் எசுத்தராக்கல் வினைமூலமாக இருபீனைல் ஆக்சலேட்டைத் தயாரிக்கலாம். இச்சேர்மம் ஐதரசன் பெராக்சைடுடன் வினைபுரியும் பொழுது பீனால் மற்றும் 1,2-இருவாக்சிடேன்டையோன் ஆகியனவற்றைக் கொடுக்கிறது . இது சாயமாக கிளர்வுற்று கார்பன் டை ஆக்சைடாக சிதைவடையும் போது ஒளியனை வெளிவிடுகிறது.

:
 
அமிலக்காரக் குறியீடு (pH) மதிப்பைச் சார்ந்து வேதிவினை வீதம் மாறுபடுகிறது. வலிமை குறைந்த காரத்தைச் சேர்ப்பதால் சிறிதளவு காரத்தன்மை அளவை அடையமுடியும். உதாரணமாக, சோடியம் சாலிசிலேட்டு பிரகாசமான ஒளியை உற்பத்தி செய்யும். ஆக்சாலிக் அமிலத்தின் எசுத்தரான 2,4,6 முக்குளோரோபீனால் திண்ம நிலையிலும் பயன்பாட்டிற்கு எளிமையாகவும் இருக்கிறது. மேலும் பீனால் எசுத்தருடன் ஒப்பிடுகையில், இது எளிமையான ஒரு விடுபடும்  குழுவாகவும் செயல்பட்டு வினையை துரிதப்படுத்துவதோடு பிரகாசமான ஒளியையும் உற்பத்தி செய்கிறது..
வெவ்வேறு வகையான சாயங்களைப் பயன்படுத்துவதால் பின்வரும் நிறங்கள் உற்பத்தியாகின்றன.

## மேற்கோள்கள்

பகுப்பு:ஆக்சலேட்டு எசுத்தர்கள்
பகுப்பு:பீனால் எசுத்தர்கள்
வானியல் நாள்

**வானியல் நாள்** *(Astronomical day)* என்பது   வழக்கமாக நள்ளிரவில் தொடங்கி நள்ளிரவில் முடிகின்ற நாளுக்குப் பதிலாக நண்பகலில் தொடங்கி சரியாக  அல்லது கிட்டத்தட்ட 24 மணி நேரம் கொண்ட நீளத்தைக் கொண்ட நேரப்பகுதியைக் குறிக்கிறது. ஒரு நாளின் மிகச்சரியான நீளம் சூரிய நாள் அல்லது விண்மீன்வழி சூரியநாளின் அடிப்படையில் பலவாறு வரையறுக்கப்படுகிறது.

வரலாற்றில் வானியல் அறிஞர்களால் வானியல் நாள் (பொதுவாக சூரிய நாளுக்கு மாற்றாக)  பயன்படுத்தப்பட்டு வந்துள்ளது. நாளடைவில் ஏற்பட்ட தொழிற்புரட்சியின் காரணமாகவும், வழக்கமான காலங்காட்டும் மரபார்ந்த முறையில் ஏற்படும் குழப்பத்தின் காரணமாகவும் இப்பயன்பாடு படிப்படியாகச் செல்வாக்கை இழந்தது.

## மேற்கோள்கள்

பகுப்பு:வானியற்பியல்
பகுப்பு:காலம்
பகுப்பு:நாள்
வாங்கோய்

**வாங்கோய்** *(Wangoi)* இந்தியாவின் மணிப்பூர் மாநிலத்தில் உள்ள மாவட்டங்களில் ஒன்றான மேற்கு இம்பால் மாவடத்தில் இருக்கும் ஒரு நகரம் மற்றும் நகரப் பஞ்சாயத்து அல்லது பேரூராட்சியாகும். 

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  வாங்கோய்  நகரத்தின் மக்கள் தொகை 7,872 ஆகும். இத்தொகையில் 50 சதவீதத்தினர் ஆண்கள் மற்றும் 50 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 64% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 76% ஆகவும் பெண்களின் படிப்பறிவு சதவீதம் 53% ஆகவும் இருந்தது. வாங்கோய் நகரின் மக்கள் தொகையில் 13% எண்ணிக்கையினர்  6 வயதுக்கு உட்பட்டவர்கள் ஆவர். 

## அரசியல்

உள் மணிப்பூர் மக்களவைத் தொகுதியின் ஒரு பகுதியாக வாங்கோய் நகரம் உள்ளது.

## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்

பகுப்பு:மேற்கு இம்பால் மாவட்டம்
கந்து கஸ்தூரி

**கந்துகஸ்தூரி** (தாவர வகைப்பாடு : *Abelmoschus moschatus*) என்ற இந்த தாவரம் வாசனையுள்ள ஒரு மூலிகைத் தாவரம் ஆகும். மால்வேசியே என்ற குடும்பத்தைச் சார்ந்த இது இந்தியாவில் அதிகமாகக் காணப்படுகிறது. இவற்றின் விதைகள் இனிப்பு சுவை கொண்டது. பூக்கள் கனரக சுகந்தம் கொண்டு மணம் வீசக்குக்கூடியது. இது ஒரு மூலிகைத் தாவரம் ஆகும்.

## மேற்கோள்கள்

## வெளி இணைப்புகள்
*''Abelmoschus moschatus''
*''Abelmoschus moschatus''
*Abelmoschus moschatus Medicinal Plant Images Database (School of Chinese Medicine, Hong Kong Baptist University)
*Celtnet Spice Guide entry for Musk Mallow seeds, including recipes 

பகுப்பு:பூக்கும் தாவரங்கள்
பகுப்பு:மூலிகைகள்
பகுப்பு:இந்தியத் தாவரங்கள்
மகாமகம் 2016 சிறப்பு மலர் (நூல்)

**மகாமகம் 2016 சிறப்பு மலர்**, 2016 மகாமகத்தின்போது சரஸ்வதி மகால் நூலகம் வெளியிட்டுள்ள நூலாகும். ﻿

## அமைப்பு
இந்நூல் மாவட்ட ஆட்சியர் பதிப்புரை, மகாமக இலச்சினை பற்றிய குறிப்பு என்பதில் தொடங்கி 50 கட்டுரைகளைக் கொண்டு அமைந்துள்ளது. 
மகாகவி சுப்பிரமணிய பாரதியார் எழுதியுள்ள மகாமகம் என்ற தலைப்பிலான கட்டுரை மலருக்கு சிறப்பு சேர்க்கிறது. மகாமக விழாவின் சிறப்பு, கும்பகோணத்தின் பெருமை, மகாமகக்குளத்தின் அமைப்பு, தஞ்சை மாவட்டத் தேவாரத் தலங்கள், வைணவத் தலங்கள், கும்பகோணம் தொடர்பான இலக்கியங்கள், கலைகளின் நோக்கில் கும்பகோணம், கும்பகோணத்திலுள்ள நூலகம், கும்பகோணத்திலும் அருகிலும் உள்ள மடங்கள் என்ற பல நிலைகளில் கட்டுரைகளைக் கொண்டுள்ளது. 

## உசாத்துணை
'மகாமகம் 2016 சிறப்பு மலர்', நூல், (2016; சரஸ்வதி மகால் நூலகம்)﻿

## இவற்றையும் பார்க்க
* மகாமகம்
* கும்பகோணம் மகாமக குளம்
* மகாமகக்குளக் கோயில்கள்

## மேற்கோள்கள்


பகுப்பு:2016 தமிழ் நூல்கள்
ஆப்கானித்தான் அமீரகம்

**ஆப்கானித்தான் அமீரகம்** (*Emirate of Afghanistan*,  ) நடு ஆசியாவிற்கும் தெற்கு ஆசியாவிற்கும் இடையிலிருந்த அமீரகம் ஆகும்; இது தற்போது இசுலாமிய ஆப்கானித்தானியக் குடியரசாக இருக்கின்றது.  துராணிப் பேரரசிலிருந்து இது பிரிந்து தோஸ்த் மொகமது கானால் உருவாக்கப்பட்டது; அவர்  காபூலில் பராக்சாய் அரசமரபை நிறுவினார்.  இந்த அமீரகத்தின்  வரலாற்றில்,  நடு ஆசியாவில் முதன்மை வகிக்க உருசியப் பேரரசுக்கும் ஐக்கிய இராச்சியத்திற்கும் இடையே நடந்த ' நிழல் போட்டி' பெருமளவில் இடம் பிடித்திருந்தது. இக்காலத்தில் ஆப்கானித்தானத்தில் ஐரோப்பியர் தாக்கம் மிகுந்திருந்தது;  தெற்கு ஆசியாவில் ஐரோப்பியரின் குடியேற்ற விரிவாக்கம் நிகழ்ந்தது. ஆப்கானித்தான் அமீரகம்  சீக்கியப் பேரரசுடனான போரைத் தொடர்ந்தது; இதனால் பிரித்தானியர்-தலைமையிலான இந்தியப் படைகள் ஆப்கானித்தானைக் கைப்பற்றி 1842இல் ஆப்கானித்தானை முற்றிலும் அழித்தன. இரண்டாவது ஆங்கில-ஆப்கானியப் போரின்போது, பிரித்தானியர்கள் மீண்டும் ஆப்கானித்தானை முறியடித்தனர்; இச்சமயம் பிரித்தானியர் ஆப்கானித்தானின் வெளிநாட்டு விவகாரங்களை தங்களின் கட்டுப்பாட்டில் வைத்தனர்.   மூன்றாம் ஆங்கில-ஆப்கானித்தானியப் போரில் வென்ற அமனுல்லாகான் 1919இல் கண்ட உடன்படிக்கையின்படி முழுமையான அதிகாரத்தை மீட்டுக் கொண்டது.

## மேற்கோள்கள்


பகுப்பு:ஆப்கானித்தானின் வரலாறு
ஆப்கானித்தான் இசுலாமிய அமீரகம்

**ஆப்கானித்தான் இசுலாமிய அமீரகம்** (*Islamic Emirate of Afghanistan*) (, **) 1996இல்   தாலிபான்கள்  ஆப்கானித்தானை ஆண்டபோது நிறுப்பட்ட அரசாகும்; 2001இல் அவர்களது வீழ்ச்சியுடன்  இதுவும் முடிவுற்றது. தாலிபான்கள் உச்சத்தில் இருந்தபோது கூட அவர்கள் முழுமையான ஆப்கானித்தானை ஆளவில்லை; வடகிழக்கில் 10% நிலப்பகுதியின்  ஆட்சி வடக்குக் கூட்டணி வசம் இருந்தது.

## தாலிபான்களின் இரண்டாவது அமீரகம்

அமெரிக்காவிடமிருந்து 15 ஆகஸ்டு 2021 அன்று ஆப்கானித்தானை கைப்பற்றிய தாலிபான்களின் ஆப்கானித்தான் இசுலாமிய அமீரகத்தின் இடைக்கால அரசின் பிரதம அமைச்சராக 7 செப்டம்பர் 2021 அன்று முகமது அசன் அகுந்து மற்றும் துணைப் பிரதமர்களாக   அப்துல் கனி பராதர் மற்றும் மௌலவி ஹனாபி தேர்வு செய்யப்பட்டதாகவும், மேலும் அமைச்சரவையில் 19 கேபினெட் அமைச்சர்களும், 11 துணை அமைச்சர்களும், இயக்குநர்களும் தேர்வு செய்யப்பட்டிருப்பதாக தாலிபான்களின் செய்தித் தொடர்பாளர் சஃபியுல்லா முஜாகிதின் அறிவித்துள்ளார்.

முல்லா ஓமர் தலைமையில் 1996 - 2001 ஆண்டுகளில் நடைபெற்ற தாலிபான்களின் முதல் அரசுக்குப் பின், 20 ஆண்டுகளுக்குப் பின்னர் இது தாலிபான்களால் மீண்டும் தற்போது நிறுவப்படும் இரண்டாவது அரசாகும்.

## மேற்சான்றுகள்

பகுப்பு:ஆப்கானித்தானின் வரலாறு
பகுப்பு:ஆப்கானித்தான்
வடக்குக் கூட்டணி

**ஆப்கானிய வடக்குக் கூட்டணி** (*Afghan Northern Alliance*), முறையாக **ஆப்கானித்தானின் மீட்புக்கான ஐக்கிய இசுலாமிய முன்னணி** (*United Islamic Front for the Salvation of Afghanistan*), 1996ஆம் ஆண்டின் பிற்பகுதியில் காபூலை ஆப்கானித்தான் இசுலாமிய அமீரகம் (தாலிபான்) கைப்பற்றிய பின்னர் உருவான இராணுவக் கூட்டணி ஆகும். இந்த ஐக்கிய முன்னணியை ஆப்கானித்தானிய இசுலாமிய அரசின் முதன்மை அரசியல்தலைவர்கள், குறிப்பாக எஞ்சிய நாட்டின் அரசுத்தலைவர் புர்ஹானுத்தீன் ரப்பானி, அவரது முன்னாள் படைத்துறை அமைச்சர் அகமது ஷா மசூது  உருவாக்கினர். துவக்கத்தில் இதில் பெரும்பாலும் தஜிக் மக்களே இணைந்திருந்தனர்; ஆனால் 2000ஆம் ஆண்டுவாக்கில் பிற இனக் குழுக்களும் வடக்கு கூட்டணியில் இணைந்தனர். இவர்களில் அப்துல் ரசீது தோஸ்தும், மொகமது மொகாகிக், அப்துல் காதிர், ஆசிப் மொசெனி முதலியோர் குறிப்பிடத்தக்கவராவர். 

வடக்குக் கூட்டணி தாலிபான்களுடன் தற்காப்புப் போர் நடத்தினர். இக்கூட்டணிக்கு ஈரான், உருசியா, துருக்கி, இந்தியா, தஜிகிஸ்தான் மற்றும் பிறர் ஆதரவளித்தனர். தாலிபானுக்கு  அல் காயிதா ஆதரவளித்தது. வடக்குக் கூட்டணியில் முதலில் தஜிக்கியர்களே பெரும்பான்மையினராக இருந்தனர்; பின்னர் உசுபெக்குகள்,  கசாராக்கள் இணைந்தனர். தாலிபான் அரசில் பஷ்தூன்கள் பெரும்பான்மையினராக இருந்தனர். ஐக்கிய அமெரிக்காவின் கைப்பற்றுகையை அடுத்து  2001இல் கர்சாய் தலைமையில் அரசு அமைந்த பின்னர் வடக்குக் கூட்டணி உடைந்து பல்வேறு அரசியல் கட்சிகள் உருவாயின.
## மேற்சான்றுகள்

பகுப்பு:ஆப்கானித்தானின் வரலாறு
பகுப்பு:ஆப்கானித்தான் அமைப்புகள்
லாம்யாவ்தோங்பா

**லாம்யாவ்தோங்பா** *(Lamjaotongba)* என்பது இந்தியாவின் மணிப்பூர் மாநிலத்தில் உள்ள மேற்கு 
இம்பால் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
 
## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி லாம்யாவ்தோங்பா  நகரத்தின் மக்கள் தொகை 9,067 ஆகும். இத்தொகையில் 48 சதவீதத்தினர் ஆண்கள் மற்றும் 52 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 74% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 81% ஆகவும் பெண்களின் படிப்பறிவு சதவீதம் 61% ஆகவும் இருந்தது. லாம்யாவ்தோங்பா நகரின் மக்கள் தொகையில் 11% எண்ணிக்கையினர் 6 வயதுக்கு உட்பட்டவர்கள் ஆவர்.

## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்

பகுப்பு:மேற்கு இம்பால் மாவட்டம்
அல்பசு டம்பிள்டோர்

**பேராசிரியர் அல்பசு பேர்சிவல் வுல்பிரிக் பிரியன் டம்பிள்டோர்** (**Professor Albus Percival Wulfric Brian Dumbledore** ) என்பவர் ஜே. கே. ரௌலிங் எழுதிய *[[ஹாரி பாட்டர்]]* தொடரின் ஒரு முக்கிய கற்பனை கதாப்பாத்திரம் ஆகும். அதிகமான தொடர்களில், இவரே ஹாக்வாட்சு மந்திரவாத மற்றும் மந்திரவாதிப் பள்ளியின் தலைமை ஆசிரியராக விளங்குகிறார். இவரே லார்ட் வோல்தேமொர்டினை அழிப்பதற்காக உருவாக்கப்பட்ட ஓர்டர் ஒப் பீனிக்சின் உருவாக்குனரும், தலைவருமாக விளங்குகிறார்.

## மேற்கோள்கள்

பகுப்பு:ஆரி பாட்டர் கதாப்பாத்திரங்கள்
மாயாங்கு இம்பால்

**மாயாங்கு இம்பால்** *(Mayang Imphal)* என்பது இந்தியாவின் மணிப்பூர் மாநிலத்தில் உள்ள மேற்கு இம்பால் மாவட்டத்தில் இருக்கும் ஒரு நகரம் மற்றும் நகராட்சி மன்றம் ஆகும். இதன் அஞ்சல் குறியீட்டு எண் 795132.

## புவியியல்

24.60°வடக்கு 93.90° கிழக்கு என்ற அடையாள ஆள்கூறுகளில் மாயாங்கு இம்பால் அமைந்துள்ளது. மணிப்பூர் அல்லது இம்பால் ஆறு என்றழைக்கப்படும் ஆற்றின் கரையில் இந்நகரம் அமைந்துள்ளது. வடகிழக்கு இந்தியாவின் மிகப்பெரிய நன்னீர் ஏரியான லோக்தாக் ஏரி இந்நகரின் தென்மேற்கில் அமைந்திருக்கிறது. 

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி மாயாங்கு இம்பால் நகரத்தின் மக்கள் தொகை 20,536 ஆகும். இத்தொகையில் 50 சதவீதத்தினர் ஆண்கள் மற்றும் 50 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 56% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட குறைவாகும். இதில் ஆண்களின் படிப்பறிவு சதவீதம் 67% ஆகவும் பெண்களின் படிப்பறிவு சதவீதம் 45% ஆகவும் இருந்தது. மாயாங்கு இம்பால் நகரின் மக்கள் தொகையில் 17 % எண்ணிக்கையினர் 6 வயதுக்கு உட்பட்டவர்கள் ஆவர். மக்கள் தொகையில் இந்துக்கள், இசுலாமியர்கள், கிறித்துவர்கள் ஆகிய பல்வேறு மதத்தைச் சார்ந்தவர்களும் கலந்துள்ளனர்.

## அரசியல்

உள் மணிப்பூர் மக்களவைத் தொகுதியின் ஒரு பகுதியாகவும் மணிப்பூர் சட்டப்பேரவையின் 23 ஆவது தொகுதியாகவும் மாயாங்கு இம்பால் நகரம் உள்ளது

## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்

பகுப்பு:மேற்கு இம்பால் மாவட்டம்
தேராதூன் மாவட்டம்

**தேராதூன் மாவட்டம்** (Dehradun district), () இந்தியாவின் உத்தராகண்டம் மாநிலத்தின் பதின்மூன்று மாவட்டங்களில் ஒன்றாகும். இம்மாவட்டத்தின் தலைமையிடம் தேராதூன் நகரமாகும்.

## அமைவிடம்
இம்மாவட்டத்தின் வடகிழக்கில் உத்தரகாசி மாவட்டம், கிழக்கில் டெக்ரி கார்வால் மாவட்டம் தென்கிழக்கில் பௌரி கார்வால் மாவட்டம், தெற்கில் அரித்துவார் மாவட்டம், தென்மேற்கில் சகாரன்பூர் மாவட்டம், உத்தரப் பிரதேசம், மேற்கில் சிர்மௌர் மாவட்டம், இமாசல பிரதேசம், வடமேற்கில் சிம்லா மாவட்டம், இமாசல பிரதேசம்  அமைந்துள்ளது.

## நிர்வாகம்
இம்மாவட்டம் ஆறு வருவாய் வட்டங்களும், ஆறு ஊராட்சி ஒன்றியங்களையும், பதினேழு நகரங்களையும், 764 கிராமங்களையும்  கொண்டுள்ளது. உத்தராகண்டம் மாநிலத்தில், இம்மாவட்டம் அரித்துவார் மாவட்டத்திற்கு அடுத்து இரண்டாவது அதிக மக்கள் தொகை கொண்ட மாவட்டமாகும். டேராடூன் மாவட்டத்தில் உள்ள முக்கிய நகரங்கள், ரிஷிகேஷ், மிசௌரி, லண்டௌர், மற்றும் சக்ரதா ஆகும்.

## நிறுவனங்கள்
தேசியத் தலைநகர் புதுதில்லியிலிருந்து 230 கிலோ மீட்டர் தொலைவில் தேராதூன் நகரம் அமைந்துள்ளது. இந்நகரில் தேசிய எண்ணெய் மற்றும்  எரிவாயு ஆணையம், இந்திய நில அளவை ஆணையம், இந்திய பெட்ரேலியக் கழகம் ஆகிய நிறுவனங்கள்  அமைந்துள்ளது. மேலும் டேராடூன் சட்டக் கல்லூரி, வன ஆராய்ச்சி நிறுவனம், இராஷ்டிரிய இந்தியன் இராணுவக் கல்லூரி மற்றும் இராணுவ அகாதமி மற்றும் பன்னாட்டுப் பள்ளிகள் போன்ற  கல்வி நிறுவனங்கள் இம்மாவட்டதில் இயங்குகிறது.

## வேளாண்மை
இம்மாவட்டம் தேயிலை, பாசுமதி அரிசி மற்றும் பழத்தோட்ட வேளாண்மைக்கு புகழ் பெற்றது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 16,96,694 ஆக உள்ளது. அதில் ஆண்கள் 892,199 மற்றும்  பெண்கள் 804,495  ஆக உள்ளனர். பாலின விகிதம் ஆயிரம் ஆண்களுக்கு  பெண்கள் 902 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 549  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 84.25% ஆகவும், ஆண்களின் படிப்பறிவு 89.40%  ஆகவும், பெண்களின் படிப்பறிவு 78.54% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 2,01,652 ஆக உள்ளது.

### அரசியல்
இம்மாவட்டம் சக்ரதா (தலித்), விகாஸ்நகர், சகாஸ்பூர், தரம்பூர், இராய்பூர், இராஜ்பூர் ரோடு (தலித்), டேராடூன் கண்டோன்மெண்ட், மிசௌரி, தோய்வாலா, ரிஷிகேஷ் என பத்து சட்டமன்றத் தொகுதிகளைக் கொண்டுள்ளது.

## தட்ப வெப்பம்
தேராதூனில் ஆண்டு முழுவதும் சீரான வானிலை காணப்படுகிறது.

## மொழிகள்
இப்பகுதிக்குரிய கார்வாலி மொழியுடன், இந்தி மற்றும் ஆங்கில மொழிகள் பேசப்படுகிறது.

## பார்க்க வேண்டிய இடங்கள்

* டெஹ்ராடூன் உயிரியல் பூங்கா
* கலங்கா நினைவுச்சின்னம்
* ராபர்ஸ் குகை (குச்சுபனி)
* வன ஆராய்ச்சி நிறுவனம்
* முசோரி
* லக்ஷ்மன் சித்த கோயில்
* தப்கேஷ்வர் கோயில்
* சந்தலா தேவி கோயில்
* மைண்ட்ரோலிங் மடாலயம்

## மேற்கோள்கள்

## வெளி இணைப்புகள்
* மாவட்ட இணையதளம் 
* Dehra Dun District, Imperial Gazetteer of India, v. 11, p. 210. , 1909

உத்தராகண்ட மாவட்டங்கள்
பகுப்பு:தேராதூன் மாவட்டம்
பௌரி கர்வால் மாவட்டம்

**பௌரி கார்வால் மாவட்டம்** (Pauri Garhwal), இந்தியாவின், உத்தராகண்டம் மாநிலத்தின் பதின்மூன்று மாவட்டங்களில் ஒன்றாகும். இதன் தலைமையிடம் பௌரி நகரத்தில் அமைந்துள்ளது. ஸ்ரீநகர் நகராட்சி இம்மாவட்டத்தில் உள்ளது.

## மாவட்ட எல்லைகள்
5,329 சதுர கிலோ மீட்டர் பரப்பளவு கொண்ட,  இம்மாவட்டம், வடக்கில் ருத்ரபிரயாக் மாவட்டம், வடகிழக்கில் சமோலி மாவட்டம், கிழக்கில் அல்மோரா மாவட்டம், தென்கிழக்கில் நைனிடால் மாவட்டம், தென்மேற்கில் பிஜ்னோர் மாவட்டம் (உத்தர பிரதேசம்), மேற்கில் அரித்துவார் மாவட்டம், வடமேற்கில் டெக்ரி கார்வால் மாவட்டம் டேராடூன் மாவட்டம் எல்லைகளாக கொண்டுள்ளது.

## தட்ப வெப்பம்
கோடைகாலத்தில் சற்று வெப்பமும், குளிர்காலத்தில் பனிப்பொழிவும் காணப்படுகிறது.
## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 687,271 ஆக உள்ளது. அதில் ஆண்கள் 326,829 மற்றும்  பெண்கள்  360,442 ஆக உள்ளனர். பாலின விகிதம் ஆயிரம் ஆண்களுக்கு  பெண்கள் 1103 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 129  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 82.02% ஆகவும், ஆண்களின் படிப்பறிவு 92.71%  ஆகவும், பெண்களின் படிப்பறிவு 72.60% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 83,901 ஆக உள்ளது.

## சமயம்
இம்மாவட்டத்தில் இந்துக்களின் மக்கள்தொகை 660,507 ஆகவும், இசுலாமியர்களின் மக்கள்தொகை  22,931 ஆகவும்,  கிறித்தவர்களின் எண்ணிக்கை 2,161 ஆகவும் உள்ளது. மற்றும் பிற சமயத்தினர் எண்ணிக்கை கணிசமாக உள்ளது.

## மாவட்ட நிர்வாகம்
இம்மாவட்டம் பௌரி வட்டம், லான்ஸ்டோவன் (Lansdowne) வட்டம், கோட்வாரா வட்டம், தலிசைன் வட்டம், துமாகோட் வட்டம், ஸ்ரீநகர் வட்டம், சட்புலி வட்டம், சௌபட்டக்கல் வட்டம் என ஒன்பது வருவாய் வட்டங்களை கொண்டுள்ளது.
மேலும் கிராமப்புற வளர்ச்சிக்காக கோட், கல்ஜிக்கல், பௌரி, பபௌ, பிரான்கோல், துவாரிக்கல், துகாட்டா, ஜெய்ரிகல், ஏகஸ்வர், ரிக்கினிகல், யாம்கேஸ்வர், நைனிதண்டா, பொக்காரா மற்றும் கிர்சு என பதினான்கு ஊராட்சி ஒன்றியங்கள் செயல்படுகிறது.

## கல்வி
பௌரி, கோட்வார், லான்ஸ்டோவன் மற்றும் ஸ்ரீநகர் வட்டங்கள் தரம்வாய்ந்த மருத்துவ, பொறியியல்  கல்வி நிலையங்களைக் கொண்டுள்ளது.

## பொருளாதாரம்
இம்மாவட்டத்தின் முக்கியத் தொழில் வேளாண்மை ஆகும். மேலும் ஆங்கில மற்றும் ஆயுர்வேத மருந்துகள் உற்பத்தி செய்யப்படுகிறது.

## போக்குவரத்து வசதிகள்
இம்மாவட்டத்தின் முக்கிய போக்குவரத்து தரைவழிச் சாலைகளில் நடக்கிறது. இம்மாவட்டத்தின் ஒரே  தொடருந்து நிலையம் கோட்வாராவில் அமைந்துள்ளது. அருகில் உள்ள விமானம் நிலையம், பௌரி நகரத்திலிருந்து 155 கிலோ மீட்டர் தொலைவில் உள்ள தேராதூன் நகரத்தில் அமைந்துள்ள ஜாலி கிராண்ட் விமான நிலையமாகும்.

## சுற்றுலா
பௌரி கார்வால் மாவட்டத்தில் உள்ள இயற்கை மற்றும் ஆன்மிக சுற்றுலா தலங்கள் பல உள்ளது.

### கிர்சு

பௌரி நகரத்திலிருந்து 19 கிலோ மீட்டர் தொலைவில், 1700 மீட்டர் உயரத்தில் உள்ள இமயமலையின் பனி படர்ந்த கிர்சு மலைச் சிகரங்கள் பார்க்க வேண்டிய முக்கிய சுற்றுலா தலமாகும்.

### ஆன்மிக தலங்கள்

* கண்டோலியா நகரத்தில் உள்ள இலக்குமி நாராயணன் கோயில், அனுமான் கோயில் மற்றும் நாகதேவதை கோயில்கள்.
* தண்ட நாகராஜர் கோயில்
* ஜ்வல்பா தேவி கோயில்
* கண்வ முனிவர் ஆசிரமம்

## படக்காட்சியகம்
பௌரி கார்வால் மாவட்டத்தில் காண வேண்டியவைகள்;

File:Pine Forest Kandoliya Pauri.JPG|கண்டோலியா பைன் மரக்காடுகள்
File:Khirsu.JPG|கிர்சு
File:Pine Forest pauri.JPG|பைன் மரக்காடுகள், பௌரி


## மேற்கோள்கள்

## வெளி இணைப்புகள்
* மாவட்ட இணையதளம்

பகுப்பு:உத்தராகண்ட மாவட்டங்கள்
பகுப்பு:பௌரி கர்வால் மாவட்டம்
தெக்ரி கர்வால் மாவட்டம்

**தெக்ரி கார்வால் மாவட்டம்** (Tehri Garhwal District), இந்தியாவின் உத்தராகண்டம் மாநிலத்தின் பதின்மூன்று மாவட்டங்களில் ஒன்றாகும். இம்மாவட்டம் கார்வால் கோட்டத்தில் அமைந்துள்ளது. இதன் தலைமையிடம் நியு தெக்ரி  நகரத்தில் உள்ளது. பரப்பளவில் இம்மாவட்டம் உத்தரகாண்ட மாநிலத்தின் பெரிய மாவட்டமாகும்.

## மாவட்ட எல்லைகள்
இம்மாவட்டம் வடக்கில் உத்தரகாசி மாவட்டம், கிழக்கில் ருத்ரபிரயாக் மாவட்டம், தெற்கில் பௌரி கார்வால் மாவட்டம், மேற்கில் டேராடூன் மாவட்டம் எல்லைகளாக கொண்டுள்ளது.

## பொருளாதாரம்
இம்மாவட்டம் வேளாண் பொருளாதாரத்தையே நம்பியுள்ளது. கோதுமை, பார்லி, பருப்பு, கடுகு, நிலக்கடலை, அரிசி, எள், உளுந்தம் பருப்பு, சோயா மொச்சை, கேழ்வரகு மற்றும் ராகி இம்மாவட்டத்தின் முக்கியப் பயிர்களாகும். மேலும் பழத்தோட்டங்கள் உள்ளன.

## அரசியல்
இம்மாவட்டம் கான்சாலி (தலித்), தியோபிரயாகை, நரேந்தரநகர், பிரதாபநகர், டெக்ரி மற்றும் தனொல்தி என ஆறு சட்டமன்றத் தொகுதிகளைக் கொண்டுள்ளது. 

## மாவட்ட நிர்வாகம்
3,642 சதுர கிலோ மீட்டர் பரப்பு கொண்ட டெக்ரி கார்வால் மாவட்டம் கீர்த்தி மற்றும் டெக்ரி-பிரதாப்நகர் என இரண்டு வருவாய் கோட்டங்களும், தேவபிரயாகை, கன்சாலி, நரேந்திரநகர், பிரதாபநகர், டெக்ரி, தனோல்தி, கண்டிசௌர், மற்றும் நயின்பாக் என ஏழு வருவாய் வட்டங்களைக் கொண்டுள்ளது. 

மேலும் இம்மாவட்டம் பிலாங்கனா, சம்பா, ஜகாந்திதர், ஜௌன்பூர், கீர்த்திநகர், நரந்திரநகர், பிரதாபநகர், தேவபிரயாகை மற்றும் தௌல்தர் என ஒன்பது ஊராட்சி ஒன்றியங்களும், 76 ஊராட்சி மன்றங்களையும், 1,847 வருவாய் கிராமங்களையும் கொண்டுள்ளது.

இம்மாவட்டம் டெக்ரி மற்றும் நரேந்திரநகர் என்ற இரண்டு நகராட்சி மன்றங்களை  கொண்டுள்ளது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 618,931 ஆக உள்ளது. அதில் ஆண்கள்  297,986  மற்றும்  பெண்கள் 320,945  ஆக உள்ளனர். பாலின விகிதம் ஆயிரம் ஆண்களுக்கு  பெண்கள் 1077 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 170  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 76.36 % ஆகவும், ஆண்களின் படிப்பறிவு 89.76 %  ஆகவும், பெண்களின் படிப்பறிவு 64.28 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 84,657 ஆக உள்ளது.

## ஆன்மிகத் தலங்கள்
* தேவபிரயாகை
## மேற்கோள்கள்

## வெளி இணைப்புகள்
* மாவட்ட இணையதளம்
*Complete Uttarakhand Information
*Complete Garhwal Information
* Population Clock of District Tehri Garhwal 

பகுப்பு:உத்தராகண்ட மாவட்டங்கள்
சம்பாவத் மாவட்டம்

**சம்பாவத் மாவட்டம்** (Champawat district), இந்தியாவின் உத்தராகண்டம்  மாநிலத்தின்
பதின்மூன்று மாவட்டங்களில் ஒன்றாகும். இம்மாவட்டம் கிழக்கு குமாவன் மண்டலத்தில் அமைந்துள்ளது. இம்மாவட்டத்தின் நிர்வாகத் தலைமையிடம்  *சம்பாவத் நகரம்*  விளங்குகிறது.
## மாவட்ட நிர்வாகம்
சம்பாவத் மாவட்டம், பாரகோட், சம்பாவத், லொகாகாட், பட்டி என்ற பூர்ணகிரி நான்கு வட்டங்களை உடையது.

## மாவட்ட எல்லைகள்
இம்மாவட்ட்டதின் வடக்கில் பிதௌரகட் மாவட்டம், கிழக்கில் நேபாளம், தெற்கில் உதம்சிங் நகர் மாவட்டம், மேற்கில் நைனித்தால் மாவட்டம் மற்றும் வடமேற்கில் அல்மோரா மாவட்டம் எல்லைகளாக அமைந்துள்ளது.

## அரசியல்
சம்பாவத் மாவட்டம், லோககாட் மற்றும் சம்பாவத் என இரண்டு சட்டமன்றத் தொகுதிகளை உடையது.
## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி 1,766 சதுர கிலோ மீட்டர் பரப்பளவு கொண்ட இம்மாவட்டத்தின் மொத்த மக்கள் தொகை 259,648 ஆக உள்ளது. அதில் ஆண்கள்  131,125  மற்றும்  பெண்கள் 128,523  ஆக உள்ளனர். பாலின விகிதம் ஆயிரம் ஆண்களுக்கு  பெண்கள் 980 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 147  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 79.83 % ஆகவும், ஆண்களின் படிப்பறிவு 91.61 %  ஆகவும், பெண்களின் படிப்பறிவு 68.05 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 37,028 ஆக உள்ளது.

இம்மாவட்டத்தில் இந்து சமயத்தினர் 249,563 (96.12 % ) ஆகவும், இசுலாமிய சமயத்தினர் 8,693  (3.35 %) ஆகவும், மற்ற சமயத்தினர் கனிசமாக உள்ளனர்.

உத்தராகண்ட மாநிலத்தில் ருத்ரபிரயாக் மாவட்டத்திற்கு அடுத்து மக்கள்தொகையில் குறைந்த மாவட்டங்களில் சம்பாவத் மாவட்டம் இரண்டாவது இடத்தில் உள்ளது.

## மேற்கோள்கள்

## வெளி இணைப்புகள்
* மாவட்ட இணையதளம்
* சம்பாவத் மாவட்ட வரைபடம் 
*  குமாவன் மண்டலத்தின் சமயம் மற்றும் சமூகங்கள் 

பகுப்பு:உத்தராகண்ட மாவட்டங்கள்
காஞ்சிபுரம் ஆதீபிதேசர் கோயில்

**காஞ்சிபுரம் ஆதீபிதேசர் கோயில் (ஆதீபிதேசம்)** என்று அறியப்படும் இது, காஞ்சிபுரத்திலுள்ள சிவன் கோயில்களில்  ஒன்றாகும். மேலும் மூலவர் - பெரிய ஆவுடையாரின் பெரிய சிவலிங்க மூர்த்தியாக கம்பீரமாக காட்சித் தரும் இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்: ஆதீபிதேசர்
* இறைவியார்:
* தல விருட்சம்:
* தீர்த்தம்:
* வழிபட்டோர்: திருமால்

## தல வரலாறு
சரசுவதி ஆறுருவம் கொண்டு, காஞ்சியில் பிரமன் செய்யும் வேள்வியை அழிப்பதற்காக வந்தபோது, சிவபெருமானின் ஆணைப்படி திருமால் சென்று அதனைத் தடுக்க முற்பட்டார், அவ்வாறானது நள்ளிரவில் காஞ்சி நகரை அடைய, திருமால் அவ்விருளில் ஆற்றின் வருகையைக் காண்பதற்காக ஒளியாய் நின்று, "**ஆதீபிதேசம்**" என்ற நாமத்தில் சிவலிங்கம் பிரதிஷ்டை செய்து வழிபட்டு வரம்பெற்று, சரசுவதியாகிய அவ்வாற்றைத் தடுத்து நிறுத்தி பிரமனின் வேள்வியைக் காத்தருளினார். என்பது இத்தல வரலாறாக அறியப்படுகிறது.

## தல விளக்கம்
ஆதீபிதேசம் (தீபிதம்-விளக்கொளி) சிவாத்தானத்தில் பிரமன் செய்த வேள்வியை அழிக்க வந்த நதியைத் தடைசெய்ய வந்த திருமால் நள்ளிரவில் விளக்கொளியாய் நின்று அப்பொருள் பயக்கும் ஆதீபிதேசர் எனச் சிவலிங்கம் நிறுவிப் போற்றி இத்தலத்திற்கு எதிரில் விளக்கொளிப் பெருமாள் என்னும் திருப்பெயரைச் சிவபிரானார் வழங்க வீற்றிருக்கின்றனர். விளக்கொளிப் பெருமாள் வழிபட்ட விளக்கொளியீசரைப் போற்றினோர் வேண்டிய வரங்களைப் பெற்று முத்தியையும் பெறுவரென்பது இத்தல விளக்கமாக உள்ளது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் தென்பகுதியில் ஆலடிபிள்ளையார் கொயில் தெருவில் கீரைமன்டபம் அருகில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து கீழ்ரோடு எனப்படும் உத்திரமேரூர் செல்லும் பிரதான சாலையின் 2-வது கிலோமீட்டர் தொலைவில் இத்தலமுள்ளது.

## மேற்கோள்கள்

## புற இணைப்புகள்
* ஆதீபிதேசர்-(ஆதீபிதேசம்) கோயில் படிமம்
* காஞ்சிபுரம் கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
திருத்தந்தை பிரான்சிசு உடன் மறைமுதுவர் கிரீலின் கூட்டறிக்கை

**திருத்தந்தை பிரான்சிசு உடன் மறைமுதுவர் கிரீலின் கூட்டறிக்கை** (*Joint Declaration of Pope Francis and Patriarch Kirill*) பெப்ரவரி 2016இல் கத்தோலிக்க திருச்சபையின் தலைவர் திருத்தந்தை பிரான்சிசும் உருசிய மரபுவழித் திருச்சபையின் தலைவர் மறைமுதுவர் கிரீலும் மேற்கொண்ட வரலாற்றுச் சிறப்புமிக்க  முதல் சந்திப்பை அடுத்து  வெளியிடப்பட்டது. 1054ஆம் ஆண்டு பெரும் சமயப் பிளவால் பிரிபட்ட கத்தோலிக்க, மரபுவழித் திருச்சபைகளிடையே மீண்டும் உறவை நிலைநாட்டிட பல்லாண்டுகளாக எடுக்கப்பட்டு வந்த தொடர் முயற்சிகளின் இடுகுறியான நிகழ்வாக இந்த இரு திருச்சபைகளின் தலைவர்களும் முதல் முறையான சந்திப்பு நடந்துள்ளது.

இந்தச் சந்திப்பும்  30-புள்ளி கூட்டறிக்கையும் உலகெங்கும் ஊடகங்களில், குறிப்பாக  உருசியாவில், வெளிவந்துள்ளன; இரு தலைவர்களும் மத்திய கிழக்கிலும் அப்பகுதி போர்களிலும்  கிறித்தவர்கள் துன்புறுத்தப்படுவதை குறிப்பிட்டுள்ளனர். மேலும் இக்கூட்டறிக்கையில்  இருத் திருச்சபைகளுக்குமிடையே கிறித்தவ ஒற்றுமை  மீட்கப்படும்  என்ற அவர்களது நம்பிக்கை முன்மொழியப்பட்டுள்ளது. தவிரவும் இறைமறுப்பு, சமய சார்பின்மை, நுகர்வியம், புலம் பெயர்ந்தோரும் ஏதிலிகளும், குடும்பத்தின் முக்கியத்துவம்,  திருமணத்தின் சிறப்பு,  கருக்கலைப்பு, வதையா இறப்பு குறித்த கவலைகளையும் பதிந்துள்ளது.

## மேற்சான்றுகள்

பகுப்பு:2016 நிகழ்வுகள்
பகுப்பு:திருத்தந்தை பிரான்சிசு
பகுப்பு:கிறித்தவ ஒன்றிப்பு
பகுப்பு:கிறித்தவ சமயப்பிளவுகள்
இலங்கையில் பேருந்து வழித்தடங்கள்

**இலங்கையில் பேருந்து வழித்தடங்கள்** (*Sri Lanka bus routes*) இங்குப் பட்டியலிடப்படுகின்றன.

## 1 - கொழும்பு - கண்டி

## 2 - கொழும்பு - மாத்தறை

## 3 - கொழும்பு - கதிர்காமம்

## 4 - கொழும்பு - மன்னார்

## 5 - கொழும்பு - குருநாகல்

## 6 - கொழும்பு - குருநாகல்

## 7 - கொழும்பு - கல்பிட்டிய

## 8 - கொழும்பு - மாத்தளை

## 9 - கொழும்பு - தெலுதெனிய

## 10 - கதிர்காமம் - கண்டி

## 11 - மாத்தறை - இரத்தினபுரி

## 13

## 14 - கண்டி - மொனராகலை

## 15

## 16 - கொழும்பு - நாவலப்பிட்டி

## 17 - பாணந்துறை - கண்டி

## 18

## 19

## 21 - கண்டி - பதுளை

## 22

## 23 - அவிசாவளை - கிதுல்கல

## 25

## 26 - கொழும்பு - அக்குமன

## 27

## 31 - மாத்தறை - பண்டாரவளை

## 32 - கொழும்பு - கதிர்காமம்

## 34

## மேற்கோள்கள்

பகுப்பு:இலங்கையின் நெடுஞ்சாலைகள்
பகுப்பு:இலங்கையில் போக்குவரத்து
மாசுக்கோ மற்றும் அனைத்து உருசியாவின் மறைமுதுவர்

**மாசுக்கோ மற்றும் அனைத்து உருசியாவின் மறைமுதுவர்** (*Patriarch of Moscow and Of all Rus' *,) உருசிய மரபுவழித் திருச்சபையின் உயர் மதக்குருவின் அலுவல்முறை பட்டமாகும். இது பெரும்பாலும் "புனித மிகு" என்ற அடைமொழியுடனேயே வழங்கப்படும். மறைமுதுவர்  மாசுக்கோ மறைமாவட்டத்தின் பேராயராக இருந்தபோதும் உருசிய மரபுவழித் திருச்சபையின் அமைப்புச்சட்டப்படி அனைத்துத் தேவாலயங்களையும் நிர்வகிக்கும் அதிகாரம்  கொண்டவர். இப்பதவி மாசுக்கோவில் 1589இல் நிறுவப்பட்டது: முதல் மறைமுதுவராக புனித போப் இருந்தார்.  ரஷ்யாவின் முதலாம் பீட்டர் 1721இல் இப்பதவியை நீக்கினார். 1917இல் மீண்டும் இதனை உருசியாவின் அனைத்துத் தேவாலயங்களின் மன்றம் மீட்டது. மாசுக்கோவின் கிரீல் 2009இல் மறைமுதுவராகப் பொறுப்பேற்றார்.
## மேற்சான்றுகள்

பகுப்பு:உருசிய மரபுவழித் திருச்சபை
பகுப்பு:திருச்சபைப் பட்டங்கள்
பாகேஸ்வர் மாவட்டம்

**பாகேசுவர் மாவட்டம்** (Bageshwar District), வடக்கு இந்தியாவின் உத்தராகண்டம்  மாநிலத்தில் அமைந்துள்ளது. இம்மாவட்டத்தின்
நிர்வாக தலைமையிடம் பாகேசுவர்  நகரமாகும்.

## மாவட்ட எல்லைகள்
உத்தராகண்ட மாநிலத்தில் குமாவன் மண்டலத்தின் கிழக்கு திசையில் அமைந்துள்ள பாகேஸ்வர் மாவட்டம் மேற்கிலும், வடமேற்கிலும் சமோலி மாவட்டம், வடகிழக்கிலும், கிழக்கிலும் பிதௌரகட் மாவட்டம் மற்றும் அல்மோரா மாவட்டம்  எல்லைகளாக கொண்டுள்ளது.

உத்தராகண்ட மாநிலத்தின் பதின்மூன்று மாவட்டங்களில் மக்கள்தொகை மிகவும் குறைந்த மாவட்டங்களில் ருத்ரபிரயாக் மாவட்டம் மற்றும்  சம்பாவத் மாவட்டத்திற்கு அடுத்து மூன்றாம் இடத்தில் உள்ளது.

## மாவட்ட நிர்வாகம்
நிர்வாக வசதிக்காக பாகேஸ்வர் மாவட்டம் பாகேஸ்வர், கந்தா, கப்கோட் மற்றும் கரூர் என நான்கு வருவாய் வட்டங்களாக பிரிக்கப்பட்டுள்ளது. 
பாகேஸ்வர் வருவாய் வட்டத்தில் 415 கிராமங்களும், கந்தா வட்டத்தில் 180 கிராமங்களும், கப்கோட் வட்டத்தில் 156 கிராமங்களும், கரூர் வட்டத்தில் 197 கிராமங்களும் உள்ளது.

## புவியியல்
இமயமலையின் சிவாலிக் மலைதொடரில் அமைந்த மாவட்டமிது. சர்ஜூ, கோமதி மற்றும் புங்கர் ஆறுகள் இம்மாவட்டத்தில் பாய்கிறது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  ஆக 259,898  உள்ளது. அதில் ஆண்கள்  124,326  ஆகவும்,  மற்றும்  பெண்கள் 135,572  ஆகவும் உள்ளனர். பாலின விகிதம் ஆயிரம் ஆண்களுக்கு  பெண்கள் 1090 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 116  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 80.01% ஆகவும், ஆண்களின் படிப்பறிவு 92.33%  ஆகவும், பெண்களின் படிப்பறிவு 69.03% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 35,560  ஆக உள்ளது.

### சமயம்
இம்மாவட்டத்தில் இந்து சமயத்தவரின் மக்கள்தொகை 257,509  ஆகவும், இசுலாமியர் மக்கள்தொகை 1,440 ஆகவும், கிறித்தவ சமயத்தினரின் மக்கள்தொகை 397 ஆகவும், சமயம் குறிப்பிடாதவர்கள் 381 ஆகவும்,  பிற சமய மக்கள்தொகை கணிசமாக உள்ளது.

## அரசியல்
பாகேஸ்வர் மாவட்டம், கப்கோட் சட்டமன்ற தொகுதி (பொது) மற்றும் பாகேஸ்வர் சட்டமன்ற தொகுதி (பழங்குடி மக்கள்-ST) என இரண்டு சட்டமன்றத் தொகுதிகளை கொண்டுள்ளது.

## மேற்கோள்கள்

## வெளி இணைப்புகள்
* பாகேஸ்வர் மாவட்ட இணையதளம்
* Bageshwar District Map 
* Kumaoni.org - Information on Kumaon Region and Community 
* About Bageshwar - http://www.bageshwar.com

பகுப்பு:உத்தராகண்ட மாவட்டங்கள்
பகுப்பு:உத்தராகண்ட வரலாறு
2016 தமிழ்நாடு சட்டமன்றத் தேர்தலில் வாக்குப்பதிவு புள்ளிவிவரம்

மே 16, 2016 அன்று தமிழ்நாட்டில் இடம்பெற்ற 2016 சட்டமன்றத் தேர்தலின் வாக்குப்பதிவு குறித்த புள்ளிவிவரங்கள் இங்கு பட்டியலிடப்பட்டுள்ளன.

## மாநில அளவிலான வாக்குப்பதிவு விவரங்கள்
* ஒட்டுமொத்த வாக்குப்பதிவு சராசரி = 74.26% 
* வாக்குப்பதிவின் போக்கு:
** காலை 9 மணி வரை = 18.3%
** காலை 11 மணி வரை = 25.2%
** நண்பகல் 1 மணி வரை = 42.1%
** பிற்பகல் 3 மணி வரை = 63.7%
** மாலை 5 மணி வரை = 69.19%
** மாலை 6 மணி (நிறைவு) = 73.76%

## மாவட்ட அளவிலான வாக்குப்பதிவு விவரங்கள்

## தொகுதிவாரியாக வாக்குப்பதிவு விவரங்கள்

## பிற குறிப்பிடத்தக்க தகவல்கள்
*

## மேற்கோள்கள்

## வெளியிணைப்புகள்
* அண்மைத் தகவல்களின் தொகுப்பு

பகுப்பு:2016 தமிழ்நாடு சட்டமன்றத் தேர்தல்
சுதா கொங்கரா

**சுதா கொங்கரா** (*Sudha Kongara*)  என்பவர் இந்தியத் திரைப்பட இயக்குநராவார். திரைக்கதை ஆசிரியராகத் தமிழ்த் திரையுலகிலும், தெலுங்குத் திரைத்துறையிலும், இந்தித் திரைப்பட உலகிலும் நன்கு அறியப்பட்டவர். இவர் அமைத்த திரைக்கதை  இந்திய ஆங்கிலப் படமான மித்ர், மை ஃபிரண்ட் ( Mitr, My Friend)   அந்த ஆண்டின் சிறந்த ஆங்கிலப் படத்திற்கான விருதாக  49-ஆவது தேசியத் திரைப்பட விருதைப் பெற்றது.. இவர் துணை இயக்குநராக ஏழு ஆண்டுகள் மணிரத்தினத்திடம் பணியாற்றியவர்.  2016 ஆம் ஆண்டில் இவர்  இந்தித் திரையுலகில் சாலா காதூர்ஸ் திரைப்படத்தின் வழியாக நுழைந்தார்.

## வாழ்க்கைக் குறிப்பு
சுதா கொங்கரா  ஆந்திரப் பிரதேசம், விசாகப்பட்டினத்தில் பிறந்தவர். அங்கேயே தன் பள்ளிப்படிப்பை முடித்தவர். இவர் வரலாறு மற்றும் மக்கள் தகவல் தொடர்பியல் படிப்பை நாகர்கோயிலில் மகளிர் கிருத்துவக் கல்லூரியில் பயின்றவர்.

## பணிகள்
இவர் முதன் முதலில் இயக்கிய தமிழ்த் திரைப்படம் *[[துரோகி (2010 திரைப்படம்)|துரோகி]]* (2010) ஆகும். இதன் பிறகு இவர் குத்துச்சண்டையை மையமாகக் கொண்ட திரைப்படத்திற்கான கதையை 2013 ஆண்டில் எழுதி, நடிகர் மாதவனிடம் கதையைச் சொன்னார். இக்கதையால் கவரப்பட்ட மாதவன் இந்தத் திரைப்படத்தில் நடிக்க ஒப்புக்கொண்டதுடன் படத்தயாரிப்பிற்கும் உதவி செய்து படத்தை உயர்ந்த இடத்திற்குக் கொண்டு செல்ல உதவினார். இந்தப் படம்தான் இறுதிச்சுற்று. .

## திரைப்படங்கள்

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:சென்னை மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தெலுங்கு மக்கள்
பகுப்பு:சென்னைத் திரைப்பட இயக்குநர்கள்
பகுப்பு:இந்தியப் பெண் திரைப்பட இயக்குநர்கள்
அத்திக்கடவு-அவினாசி திட்டம்

**அத்திக்கடவு - அவினாசி திட்டம்** என்பது பில்லூர் அருகிலுள்ள பவானி ஆற்றிலிருந்து 2,000 கன அடி வெள்ள உபரி நீரை கோயம்புத்தூர், திருப்பூர், ஈரோடு ஆகிய மாவட்டங்களிலுள்ள வறட்சி மிக்க அன்னூர், திருப்பூர், அவினாசி, சேவூர், குன்னத்தூர், பெருந்துறை, காங்கேயம், ஊத்துக்குளி, நம்பியூர், புளியம்பட்டி பகுதிகளிலுள்ள முப்பத்தி ஒன்று ஏரிகளையும்,  நாற்பது ஊராட்சி ஒன்றியக் குளங்களையும், ஏனைய 538 நீர் நிலைகளையும் நிரப்பும், நீர்ப்பாசனம், நிலத்தடி நீர் செறிவூட்டுதல், குடிநீர் வழங்கல் திட்டமாகும். இத்திட்டம் நிறைவேறும் போது இப்பகுதிகளில் வாழும் முப்பத்தி ஐந்து இலட்சம் மக்களின் குடிநீர் தேவை நிறைவேற்றப்படும். மேலும் 1.30 இலட்சம் ஏக்கர் வேளாண் நிலங்களில் நிலத்தடி நீர் மட்டம் உயரும்.

முதன் முதலில் அத்திக்கடவு - அவினாசி திட்டத்தை நிறைவேற்றக் கோரி இப்பகுதியின் முன்னாள் சட்டமன்ற உறுப்பினர் மாரப்ப கவுண்டர் தமிழக அரசிடம் 1957ஆம் ஆண்டில் கோரிக்கை வைத்தார்.

அறுபது ஆண்டு காலமாக நிலுவையில் உள்ள அத்திக்கடவு - அவினாசி திட்டத்தை நிறைவேற்றக் கோரி இப்பகுதி மக்களின் தொடர் போராட்டத்தின் விளைவாக, அத்திக்கடவு - அவினாசி திட்டத்துக்கான ஆரம்ப கட்டப் பணிகள் தொடங்கப்படும் என்று தமிழக சட்டப்பேரவையில், 2016 - 2017-ஆம் ஆண்டிற்கான இடைக்கால வரவு - செலவு திட்டத்தை 2016 பெப்பிரவரி 16 அன்று தாக்கல் செய்கையில் தமிழக நிதியமைச்சர் ஓ. பன்னீர்செல்வம் தெரிவித்தார். இத்திட்டம் 34 மாதங்களில் நிறைவடையும் என்று அறிவிக்கப்பட்டது.

## மேற்கோள்கள்

## வெளி இணைப்புகள்
*   அத்திக்கடவு-அவினாசி குடிநீர் திட்டத்தை உடனே நிறைவேற்ற முதலமைச்சர் ஜெயலலிதா உத்தரவு 16 02 2016
* http://www.kousikanathi.com  www.kousikanathi.com

பகுப்பு:தமிழ்நாடு அரசுத் திட்டங்கள்
பகுப்பு:பவானி ஆறு
பகுப்பு:தமிழ்நாட்டில் வேளாண்மை
சாமுரோ

**சாமுரோ** *(Samurou)* என்பது இந்தியாவின் மணிப்பூர் மாநிலத்தில் உள்ள மேற்கு இம்பால் மாவட்டத்திலிருக்கும் ஒரு நகரமும், நகரப் பஞ்சாயத்து அல்லது பேரூராட்சியுமாகும். பண்டைய காலந்தொட்டு சாமுரோ மணிப்பூர் வரலாற்றில் ஒரு குறிப்பிடத்தக்க இடத்தைப் பிடித்தே வந்துள்ளது.

## புவியியல்

24.67272°வடக்கு  93.93805° கிழக்கு என்ற அடையாள ஆள்கூறுகளில் சாமுரோ நகரம் அமைந்துள்ளது. 

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி சாமுரோ நகரத்தின் மக்கள் தொகை 14,232 ஆகும். இத்தொகையில் 50 சதவீதத்தினர் ஆண்கள் மற்றும் 50 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 66% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட குறைவாகும். இதில் ஆண்களின் படிப்பறிவு சதவீதம் 78% ஆகவும் பெண்களின் படிப்பறிவு சதவீதம் 55% ஆகவும் இருந்தது. சாமுரோ நகரின் மக்கள் தொகையில் 16 % எண்ணிக்கையினர் 6 வயதுக்கு உட்பட்டவர்கள் ஆவர்.

## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்
பகுப்பு:மேற்கு இம்பால் மாவட்டம்
உதம்சிங் நகர் மாவட்டம்

**உதம்சிங் நகர் மாவட்டம்** (Udham Singh Nagar district) (இந்தி: ऊधम सिंह नगर ज़िला) இந்தியாவின் உத்தராகண்டம் மாநிலத்தின் பதின்மூன்று மாவட்டங்களில் ஒன்றாகும். இம்மாவட்ட நிர்வாகத் தலைமையிடம்  ருத்ரபூர்  நகரம் ஆகும்.

கோவிந்த வல்லப பந்த் வேளாண்மை & தொழில்நுட்ப பல்கலைக்கழகம் உதம்சிங் நகர் மாவட்டத் தலைமையிடமான ருத்திராப்பூரிலிருந்து ஐந்து கிலோ மீட்டர் தொலைவில் உள்ள பந்த்நகரில் உள்ளது.

இம்மாவட்டத்தின் ருத்ரபூர் நகரத்தையும், சமோலி மாவட்டத்தின் கர்ணபிரயாகையை இணைக்கும் தேசிய நெடுஞ்சாலை எண் 109 இம்மாவட்டத்தின் வழியாகச் செல்கிறது.

இம்மாவட்டத்தின்  நகரங்கள் ருத்ரபூர், நியு தெக்ரி மற்றும் பந்த்நகர் ஆகும்.

## வருவாய் வட்டங்கள்
2,542 சதுர கிலோ மீட்டர் பரப்பளவு கொண்ட உதம்சிங் நகர் மாவட்டம் பாஜ்பூர், காதர்பூர், ஜாஸ்பூர், காசிபூர், கிச்சா, காதிமா மற்றும் சீதாகஞ்ச் என ஏழு வருவாய் வட்டங்களை கொண்டுள்ளது.

## மாவட்ட எல்லைகள்
குமாவன் மண்டலத்தில் அமைந்த உதம்சிங் நகர் மாவட்டம், வடக்கில் நைனித்தால் மாவட்டம், வடகிழக்கில் சம்பாவத் மாவட்டம், கிழக்கில் நேபாளம், தெற்கிலும், மேற்கிலும் உத்தரப் பிரதேசம் எல்லைகளாக அமைந்துள்ளது. அக்டோபர் 1995-இல் நைனித்தால் மாவட்டத்தின் சில பகுதிகளை பிரித்து உதம்சிங் நகர் மாவட்டம் துவங்கப்பட்டது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,648,902  ஆக உள்ளது. அதில் ஆண்கள் 858,783 மற்றும்  பெண்கள் 790,119  ஆக உள்ளனர். பாலின விகிதம் ஆயிரம் ஆண்களுக்கு  பெண்கள் 920 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 649  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 73.10 % ஆகவும், ஆண்களின் படிப்பறிவு 81.09 %  ஆகவும், பெண்களின் படிப்பறிவு 64.45 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 229,162 ஆக உள்ளது.
## சமயம்
இம்மாவட்டத்தில் இந்து சமயத்தவர்களின் எண்ணிக்கை 11,04,452 ஆகவும், இசுலாமிய சமயத்தவர்களின்  3,72,267 எண்ணிக்கை ஆகவும், சீக்கிய சமயத்தவர்களின் எண்ணிக்கை  1,62,768 ஆகவும், கிறித்தவர்களின்  எண்ணிக்கை 6,064 ஆகவும் மற்றும் பிற சமயத்தவர்கள் கனிசமாக உள்ளனர்.

உத்தராகண்ட மாநிலத்தின் அதிக மக்கள்தொகை கொண்ட மாவட்டங்களில், அரித்துவார் மாவட்டம் மற்றும் டேராடூன் மாவட்டங்களுக்கு அடுத்து உதம்சிங் நகர் மாவட்டம் மூன்றாவது இடத்தில் உள்ளது.

## மேற்கோள்கள்

## வெளி இணைப்புகள்
* மாவட்ட இணையதளம்

பகுப்பு:உத்தராகண்ட மாவட்டங்கள்
பாங்குரா மாவட்டம்

**பாங்குரா மாவட்டம்** (Bankura district) (Pron: baŋkuɽaː) () இந்தியாவின் மேற்கு வங்காள மாநிலத்தின் இருபது மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் பாங்குரா ஆகும்.  
மேற்கு வங்காள மாநிலத்தின் மூன்று கோட்டங்களில் ஒன்றான வர்தமான் கோட்டத்தில் இம்மாவட்டம் அமைந்துள்ளது.

## புவியியல்
பர்த்வான் கோட்டத்தில் உள்ள பாங்குரா மாவட்டம், வடகிழக்கில் வர்தமான் மாவட்டம், தென்கிழக்கில் ஹூக்லி மாவட்டம், தெற்கில் மேற்கு மிட்னாபூர் மாவட்டம், மேற்கில் புருலியா மாவட்டம் எல்லைகளாக கொண்டுள்ளது.

## மாவட்ட நிர்வாகம்
6,882  சதுர கிலோ மீட்டர் பரப்பளவு கொண்ட பாங்குரா மாவட்டம்  பாங்குரா சதர், காட்ரா மற்றும் விஷ்ணுபூர் என 3 வருவாய் வட்டங்களும்,. 22  ஊராட்சி ஒன்றியங்களும், 3  நகராட்சி மன்றங்களும், 190 ஊராட்சி மன்றங்களும், 5,187 கிராமங்களும் கொண்டுள்ளது.

*பாங்குரா சதர்*  உட்கோட்டமானது பாங்குரா I, பாங்குரா II,  பர்ஜோரா, சாட்னா, கங்காஜல்காடி, மெஜ்ஜியா, ஓண்டா மற்றும் ஷால்தோரா என எட்டு ஊராட்சி ஒன்றியங்களும், பாங்குரா என்ற ஒரு நகராட்சியும் கொண்டுள்ளது.
  
*காட்ரா*  உட்கோட்டமானது இந்த்பூர், காட்ரா, ஹிர்பந்த், இராய்பூர், சரெங்கா, இராணிபந்த், சிம்லாபல் மற்றும் தால்டங்கரா என எட்டு ஊராட்சி ஒன்றியங்கள் கொண்டுள்ளது.

*விஷ்ணுபூர்*  வருவாய் வட்டம் விஷ்ணுபூர் மற்றும் சோனாமுகி எனும் இரண்டு நகராட்சிகளும், இந்தஸ், ஜாய்பூர், பத்ரசாயார், கோட்டுல்பூர், சோனாமுகி மற்றும் விஷ்ணுபூர் என ஆறு ஊராட்சி ஒன்றியங்களும் கொண்டுள்ளது.
### அரசியல்
இம்மாவட்டம் தல்டங்கரா, இராய்பூர் (பாங்குரா), இராணிபந்த் (பழங்குடி மக்கள்), இந்துப்பூர், (தலித்), சாட்னா, கங்காஜல்காட், கங்காஜல்காட் (தலித்), பர்ஜோரா, பாங்குரா, விஷ்ணுபூர், கட்டுல்பூர், இந்தஸ் (தலித்) மற்றும் சோனாமுகி (தலித்)  என பதின்மூன்று சட்டமன்றத் தொகுதிகளைக் கொண்டுள்ளது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 35,96,674 ஆக உள்ளது. அதில் ஆண்கள் 1,838,095   மற்றும்  பெண்கள் 1,758,579   ஆகவும் உள்ளனர். பாலின விகிதம் ஆயிரம் ஆண்களுக்கு  பெண்கள் 957 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 523  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 70.26% ஆகவும், ஆண்களின் படிப்பறிவு 80.05%  ஆகவும், பெண்களின் படிப்பறிவு 60.05% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 418,650  ஆக உள்ளது.

## சமயம்
இம்மாவட்டத்தில் இந்து சமயத்தவரின் மக்கள்தொகை  3,033,581 ஆகவும், இசுலாமியர் மக்கள்தொகை 290,450  ஆகவும், கிறித்தவர்களின் மக்கள்தொகை 3,865  ஆகவும், சமண சமயத்தவர்களின் எண்ணிக்கை 2,904 ஆகவும், பிற சமயத்தவர்களின் மக்கள்தொகை 265,694 ஆகவும் உள்ளது.

## மேற்கோள்கள்

## வெளி இணைப்புகள்
*http://www.onefivenine.com/india/villag/Bankura List of places in Bankura

பகுப்பு:மேற்கு வங்காள மாவட்டங்கள்
புத்துருசு புத்துருசு காலீ

**புத்துருசு புத்துருசு காலீ** ( **, ; 1922 நவம்பர் 14 – 2016 பெப்பிரவரி 16) ஒரு எகிப்திய அரசியல்வாதியும் 1992 யனவரி முதல் 1996 திசெம்பர் வரை ஐக்கிய நாடுகள் அவையின் ஆறாவது பொதுச் செயலாளராகவிருந்த இராசதந்திரியும் ஆவார். ஒரு கல்வியியலாளராகவும் எகிப்தின் முன்னாள் பதில் வெளிவிவகார அமைச்சராகவுமிருந்த புத்துருசு புத்துருசு காலீ யூகோசுலாவியா பிரிவினை, றுவாண்டா இனப்படுகொலை என்பன உட்பட உலகின் பல்வேறு முக்கிய நிகழ்வுகளைப் பற்றிக் கவனஞ் செலுத்தினார். அதன் பின்னர் 1997 நவம்பர் முதல் 2002 திசெம்பர் வரை அவர் முதலாவது பிராங்கோபோன் செயலாளர் நாயகமாகக் கடமையாற்றினார்.

பகுப்பு:1922 பிறப்புகள்
பகுப்பு:2016 இறப்புகள்
பகுப்பு:ஐக்கிய நாடுகள் சபையின் பொதுச் செயலாளர்கள்
வெட்டு (கணக் கோட்பாடு)

கணிதத்தில் *A* , *B* ஆகிய இரு கணங்களின் **வெட்டு** அல்லது **வெட்டு கணம்** (*intersection*) *A* ∩ *B* என்பது, *A* , *B* இரண்டிலுமுள்ள பொதுவான உறுப்புகள் மட்டும் கொண்ட கணமாகும்.

## வரையறை

*A* , *B* கணங்களின் வெட்டுக்கான குறியீடு: A \cap B 

:A \cap B = \{ x: x \in A \,\land\, x \in B\}
:*x* ∈ *A* மற்றும் *x* ∈ *B* என இருந்தால், இருந்தால் மட்டுமே, *x* ∈ *A* ∩ *B*.

அதாவது, *A* மற்றும் *B* இரண்டுக்கும் பொதுவான உறுப்பாக இருந்தால் மட்டுமே *x* ஆனது *A* ∩ *B* இன் உறுப்பாகும்.

எடுத்துக்காட்டு:
* *A* ={1, 2, 3},  *B* = {2, 3, 4} எனில், *A* ∩ *B* = {2, 3}.
* பகா எண்களின் கணம் {2, 3, 5, 7, 11, ...}, ஒற்றை எண்களின் கணம் {1, 3, 5, 7, 9, 11, ...} இரண்டின் வெட்டு கணத்தில் எண் 9 ஒரு உறுப்பாகாது.

 
ஒரே சமயத்தில் இரண்டுக்கும் மேற்பட்ட கணங்களுக்கும் வெட்டு காணமுடியும்.

**A*, *B*, *C*, என்ற மூன்று கணங்களின் வெட்டு:
:*A* ∩ *B* ∩ *C* &nbsp;= *A* ∩ (*B* ∩ *C*)

**A*, *B*, *C*, *D* என்ற நான்கு கணங்களின் வெட்டு:
:*A* ∩ *B* ∩ *C* ∩ *D*&nbsp;= *A* ∩ (*B* ∩ (*C* ∩ *D*)).

## பண்புகள்
* *A*&nbsp;∩&nbsp;*B*&nbsp;&nbsp; என்னும் கணம் &nbsp;&nbsp;*A* &nbsp;, &nbsp;&nbsp;*B* &nbsp; இன் உட்கணம் ஆகும்.
:A \cap B \subseteq A, A \cap B \subseteq B

* A \cap A = A
*  A \cap \emptyset = \emptyset
* கணங்களின் வெட்டு காணும் செயல் பரிமாற்றுப் பண்பு உடையது
: A \cap B = B \cap A

*கணங்களின் வெட்டு காணும் செயல் சேர்ப்புப் பண்பு உடையது
: A \cap (B \cap C) = (A \cap B) \cap C

*த மோர்கனின் விதிப்படி, *A* , *B* கணங்களின் வெட்டு கணமானது, அக்கணங்களின் நிரப்பு கணங்களின் ஒன்றிப்பின் நிரப்பு கணமாக இருக்கும்.
:A \cap B = (A^c \cup B^c)^c

## மேற்கோள்கள்


## மேலும் படிக்க
* 
* 
* 

## வெளியிணைப்புகள்
*

பகுப்பு:கணக் கோட்பாட்டு அடிப்படை கருத்துருக்கள்
பகுப்பு:கணச் செயல்கள்
காஞ்சிபுரம் பணாதரேசர் கோயில்

**காஞ்சிபுரம் பணாதரேசர், பணாமுடீசர் கோயில் (பணாதரேசம்)** என வழங்கப்படும் இது, காஞ்சிபுரத்திலுள்ள சிவன் கோயில்களில்  ஒன்றாகும். மேலும்  "**பன்னகாபரணன்**" என்ற மற்றொரு பெயரும் இவ்விறைவனுக்கு வழங்குவதாக அறியப்பட்ட இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்: பணாதரேசர், பணாமுடீசர்
* வழிபட்டோர்: பாம்புகள்

## தல வரலாறு
சிவ பெருமானிடம் வரம் பெற்ற கருடன், உலகில் உள்ள அனைத்து பாம்புகளையும் அழிக்க திட்டமிட்டு அதன் படி செயல் படவும் தொடங்கினார்.  தம் குலம் அழிவதைக் கண்ட பாம்புகள், காஞ்சிக்கு வந்து பணாதரேசரை பிரதிஷ்டை செய்து, வழிபாடாற்றி வந்தன. பாம்புகளின் வழிபாட்டிற்கு மகிழ்ந்த சிவனார் கருணை செய்து, அப்பாம்புகளை தம் உடம்பிலே ஆபரணமாக அணிந்துகொண்டார் என்பது தல வரலாறாக உள்ளது.

## தல விளக்கம்
பணாதரேசமென்பது யாதெனில், கருடன் சிவபிரானை வணங்கிப் பெற்ற பேற்றினால் தம் குலத்தை அழிக்கக் கண்ட பாம்புகள் வேகவதி ஆற்றின் வடகரையில் ஆதீபி தேசத்திற்குத் தெற்கில் பணாதரேசப் பெருமானைத் தாபித்துப் பூசித்துத் தம் குறை தீர வேண்ட, பெருமானார் தமது திருமேனியில் அவற்றை அணிகலமாகத் தரித்துக் கொண்டனர். திருமாலுடன் வந்த கருடனை இறைவன் திருமேனியிலுள்ள பாம்புகள் ‘ஏன் கருடா சுகமோ’ என வினவின. இது உலகிற் பழமொழியாகவும் விளங்கும். சிறியர் சார்பினை விடுத்துப் பெரியோரைச் சார்தல் வன்மை தரும் என்பது பெறப்படும். இத்தலம் ஆலடிப் பிள்ளையார் கோயிலுக்கு அணித்தாக வடக்கில் உள்ளது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் தெற்குப் பகுதியில்  ஆலடிப் பிள்ளையார் கோவில் தெருவில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து உத்திரமேரூர் செல்லும் பிரதான சாலையில் (கீழ் ரோடு) 2-வது கிலோமீட்டர் தொலைவில் கீரை மண்டபம் அருகில் இத்தலமுள்ளது.

## மேற்கோள்கள்

## புற இணைப்புகள்
* Tamil Brahmins ForumCustoms and TraditionsTemples and Pilgrimage பணாதரேசம்
* பணாதரேசர், பணாமுடீசர்-(பணாதரேசம்) கோயில் படிமம்
* காஞ்சிபுரம் கோயில்களின் சாலைகள் வரைபடம்.
* தினஇதழ்-பணாதரேசம்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
மாசுக்கோவின் மறைமுதுவர் கிரீல்

**கிரீல்** (*Kirill*, அல்லது *Cyril*, பிறப்புப் பெயர்: **விளாடிமிர் மிக்கைலோவிச் குண்ட்யாயேவ்**, பிறப்பு: 20 நவம்பர் 1946)  உருசிய மரபுவழித் திருச்சபை சேர்ந்த ஆயராவார். இவர் பெப்ரவரி 1, 2009இல் உருசிய மரபுவழித் திருச்சபையின்   மாசுக்கோ மற்றும் அனைத்து உருசியாவின் மறைமுதுவராகத் தேர்ந்தெடுக்கப்பட்டார்.

மறைமுதுவராவதற்கு முன்னதாக கிரீல் இசுமோலென்ஸ்க், கலினின்கிராடு பேராயராக திசம்பர் 26, 1984 முதல் இருந்துள்ளார். உருசிய மரபுவழித் திருச்சபையின் வெளித் தேவாலங்களினுடனான உறவுகள் துறைத் தலைவராக இருந்துள்ளார்; 1989 முதல் புனித மதக்குருமார்களின் குழுவில் (*Holy Synod*) நிரந்தர அங்கத்தினராக உள்ளார்.

## வெளி இணைப்புகள்

* Metropolitan Kirill of Smolensk and Kaliningrad
* Patriarch Kirill in the social network VKontakte (official profile)

பகுப்பு:1946 பிறப்புகள்
பகுப்பு:கிறித்தவ இறையியலாளர்கள்
பகுப்பு:உருசிய மக்கள்
பகுப்பு:வாழும் மக்கள்
அசிரிய எருசலேம் முற்றுகை

கிட்டத்தட்ட கி.மு 701 ஆண்டில், செனாசெரிப் எனும் அசிரிய அரசன் அரணிடப்பட்ட யூதாவின் நகர்களை தாக்கி, எருசலேமை முற்றுகையிட்டான். ஆனாலும் அவனால் அதனைக் கைப்பற்ற முடியவில்லை. 

## பின்னணி
கி.மு 701 ஆண்டில், அசிரியாவின் படைகள் இசுரயேலரின் தலைநகரை சமாரியாவில் கைப்பற்றி, தென் அரசின் மக்களை அடிமைகளாகக் கொண்டு சென்றனர். மீதமுள்ளவர்களைக் காக்கவும் அப்பகுதியின் தங்கள் செல்வாக்கை விரிவுபடுத்தவும் யூத அரசு முயன்றது. பின் நாட்களில் யூதா பலமிக்க அசிரியாவிற்கு வரி செலுத்தி வந்தது. அத்தோடு இது அசிரியாவிற்கும் எகிப்துக்கும் இடையில் அமைந்த மிக முக்கிய அரசாகவும் காணப்பட்டது.

## இவற்றையும் பார்க்க
*இரண்டாம் கோவில் (யூதம்)
*எருசலேம் முற்றுகை (கிபி 70)
*யூத-உரோமைப் போர்கள்
*மேற்குச் சுவர்

## உசாத்துணை

பகுப்பு:எருசலேம் முற்றுகைகள்
பகுப்பு:அசிரியா
பகுப்பு:கிமு எட்டாம் நூற்றாண்டு
கேம்பிரிட்ச் அறிவியல் திருவிழா

**கேம்பிரிட்ச்  அறிவியல் திருவிழா** *(Cambridge Science Festival)* என்பது  இங்கிலாந்தில் உள்ள கேம்பிரிட்ச் நகரில் ஒவ்வோர் ஆண்டும் குறிப்பாக மார்ச்சு மாதத்தில் தொடர்ச்சியாக நடைபெறும் அறிவியல் நிகழ்வுகளின் தொகுப்பாகும். ஐக்கிய இராச்சியத்தில் நடைபெறும் மிகப்பெரிய அறிவியல் திருவிழாவும் இதுவேயாகும் இவ்விழாவில் 30000 பார்வையாளர்கள் பங்கேற்று 250 நிகழ்ச்சிகளைக் கண்டு பயன்பெறுகிறார்கள். . பல்கலைக்கழக ஆராய்ச்சியாளர்களும் மாணவர்களும் அவர்களுடைய  ஆய்வுக்கூடங்களையும் சொற்பொழிவு அரங்குகளையும் பொதுமக்களுக்காக திறந்து விட்டு  இலவசமாக கண்காட்சிகள் செயல் விளக்கங்கள்  முதலியன நிகழ்த்தப்பட்டன.

கேம்பிரிட்ச் பல்கலைக்கழக விஞ்ஞானிகள் உள்ளூர் வர்த்தகர்களின் ஆதரவுடன் 1994 ஆம் ஆண்டில் இவ்விழாவைத் தொடங்கினர். அறிவியல் மற்றும் பொறியியல் துறைகளில் ஆர்வத்தைத் தூண்டுவதையும் எளிதாக அத்துறைகளை அணுகுவதையும் இலக்காகக் கொண்டு இத்திருவிழா தேசிய அறிவியல் வாரத்தின்பால் ஈர்க்கப்பட்டது. கேம்பிரிட்ச் பல்கலைக்கழகம் மேற்கொள்ளும் அறிவியல் மற்றும் பொறியியல் ஆராய்ச்சிகளில் இளைஞர்களை ஈடுபடுத்தவும் ஊக்குவித்தது.

2015 ஆம் ஆண்டு மார்ச்சு 9 முதல் 22 வரை 21 வது அறிவியல் திருவிழா கொண்டாடப்பட்டது. ஐக்கிய நாடுகள் அவையின் ஒரு அங்கமான ஐக்கிய நாடுகள் கல்வி, அறிவியல், பண்பாட்டு நிறுவனம் அறிவித்த அனைத்துலக ஒளி ஆண்டை குறிக்கும் விதமாக, இவ்விழாவும், ஓளியறிவியல் மற்றும் தொழில்நுட்பத்தை அடிப்படையாகக் கொண்டு நடத்தப்பட்டது.

## மேற்கோள்கள்

## புற இணைப்புகள்
* Official website
* 2016 planner

## படக்காட்சியகம்

cmglee Cambridge Science Festival 2015 da Vinci.jpg|2015 அறிவியல் திருவிழாவின் போது டா வின்சி அறுவை அமைப்பு அட்டன்புரூக் சிகிச்சை மையத்தில் அளித்த ஒரு செயல்முறை விளக்கம்.
cmglee Cambridge Science Festival 2014 talk stars.jpg| 2014 விழாவில் பேச்சும் செயல்விளக்கமும்.


பகுப்பு:இங்கிலாந்து
பகுப்பு:மார்ச் நிகழ்வுகள்
பகுப்பு:அறிவியல் நிகழ்வுகள்
இந்தியன் ஏர்லைன்சு விமானம் 440

**இந்தியன் ஏர்லைன்சு விமானம் 440** (*Indian Airlines Flight 440*) 1973 மே 31 அன்று 65 பேருடன் பாலம் விமான நிலையத்தை அண்மித்த போது விபத்துக்குள்ளாகியதில் அதில் பயணம் செய்த 48 பேர் உயிரிழந்தனர்.

## விபத்து
440 விமானம் தமிழ்நாடு, சென்னையில் இருந்து புதுதில்லி நோக்கிச் சென்ற வழமையான பயணிகள் விமானம் ஆகும். போயிங் 737 ரகத்தைச் சேர்ந்த இவ்விமானம் *சாரங்கா* எனப் பெயரிடப்பட்டிருந்தது. 1973 மே 31 இல் மாலை 7:15 மணிக்குப் புறப்பட்ட இவ்விமானம் புதுதில்லி பாலம் விமான நிலையத்தை இரவு 9:50 மணியளவில் அண்மித்த போது, அப்பகுதியில் நிலவிய புயல்மழை காரணமாக, விமான நிலையத்தில் இருந்து மூன்று மைல் தொலைவில் விமானம் உயர் அழுத்தக் கம்பிகளுடன் மோதி இரண்டாகப் பிளந்து தீப்பிடித்தது. விமானப் பணியாளர்கள் உட்பட 65 பேர் இவ்விமானத்தில் சென்றனர். இவர்களில் 48 பேர் உடல் கருகி உயிரிழந்தனர். விமானத்தில் முன் பக்கத்தில் பயணம் செய்த சிலர் உயிர் தப்பினர்.

இறந்தவர்களில் தமிழ்நாட்டைச் சேர்ந்த இந்திய நடுவண் அமைச்சர் மோகன் குமாரமங்கலம், இந்தியக் கம்யூனிஸ்டுக் கட்சித் தலைவரும், கோயம்புத்தூர் மக்களவைத் தொகுதி உறுப்பினருமான கே. பாலதண்டாயுதம் உட்பட அமெரிக்காவைச் சேர்ந்த நால்வர், ஐக்கிய இராச்சியத்தைச் சேர்ந்த மூவர், யெமனை சேர்ந்த ஒருவரும் அடங்குவர். மூன்று அமெரிக்கர்களும், இரண்டு சப்பானியர்களும் உயிர் பிழைத்தவர்களில் அடங்குவர். ஏழு பணியாளர்களில் ஐவர் உயிரிழந்தனர்.

இந்தியன் ஏர்லைன்சு விமானம் 440 விபத்தை ஆராய்ந்த நிபுணர் குழு விமானத்தை வானூர்தி இறங்கும் பாதைக்குக் கீழே ஓட விட்ட விமான ஓட்டிகளின் தவறே விபத்துக்குக் காரணம் எனக் கண்டறிந்தது.

## மேற்கோள்கள்

## வெளி இணைப்புகள்
*Indian Airlines Flight 440 at Planecrashinfo.com

பகுப்பு:1973 நிகழ்வுகள்
பகுப்பு:இந்தியாவில் பயணியர் வானூர்தி விபத்துகள்
பகுப்பு:1973 விபத்துகள்